SPRÁVA O ÚČASTI VEREJNOSTI 
NA TVORBE PRÁVNEHO PREDPISU

 
Verejnosť bola o príprave návrhu zákona, ktorým sa mení a dopĺňa zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení neskorších predpisov (ďalej len „návrh zákona“) informovaná prostredníctvom predbežnej informácie zverejnenej v informačnom systéme verejnej správy Slov-Lex v rámci legislatívneho procesu č. PI/2025/87. 

Na predbežnú informáciu zverejnenú dňa 10. apríla 2025 reagoval Zväz logistiky a zasielateľstva Slovenskej republiky. V nadväznosti na prebiehajúcu fázu legislatívneho procesu Ministerstvo vnútra Slovenskej republiky zorganizovalo konzultácie v rámci predbežnej informácie k návrhu zákona so Zväzom logistiky a zasielateľstva Slovenskej republiky dňa 09. júna 2025. Na stretnutí boli predstavené možnosti v rámci návrhu zákona a predostreté aktuálne problémy vyplývajúce z praxe, ktoré s návrhom zákona priamo nesúviseli. Z uvedeného dôvodu sa zúčastnení dohodli na vzájomnej spolupráci vo veciach prevencie kriminality v oblasti dopravy. 

Po konzultáciách neboli Ministerstvu vnútra Slovenskej republiky predložené žiadne ďalšie pripomienky.

 
